Under krigen var det rolig i Innstrandens IL. Medlemmene hadde andre ting å drive på med, og det ble ikke drevet organisert idrett fram til i 1945. Etter krigen var det fortsatt ski, fotball og friidrett som var de tre store idrettene i IIL. Det ble også drevet litt med håndball, svømming og sykling, men ingen av disse idrettene ble store. Resultatmessig i denne perioden var det i friidrett klubben gjorde det best.